**ב"ה**

**משימות פלפ"ל- פרשת וארא**

***רוצים גם אתם להצליח לגרום לתלמידים לקרוא את הפסוקים?***

***? רוצים להוביל את התלמידים להצליח למצוא את מה שכן מבינים בתוך הקריאה בפסוקים***

***מוזמנים לטעום מכלי חדש שפיתחנו עבורכם המורים, כלי מעולה לפתיחת כל שיעור תורה בכיתה.***

*בואו העזרו במגוון משימות* ***פלפ"ל***

**פ**סוק **ל**י **פ**סוקך **ל**תלמיד**. פ**סוקים **ל**קריאה **פ**סוקים **ל**מידה**.**

**הקובץ המצורף מיועד למורה לבחירת משימה או משימות עבור התלמידים**

**לקראת הקריאה בחומש. וכמובן הספנו גם תשובות.**

**בתפילה ללימוד תורה מאדיר.**

**יאיר ליברמן, ישראל יוקל, צביה מורגנשטרן.**

**בהצלחה!**

**משימות למידה פעילה- וארא**

**משימות למידה פעילה לפני קריאת היחידות וארא פרק ו'**

**יחידה 16 פרק ו' פסוקים ב-ט מענה לטענת משה והכנה לשליחות השנייה**

משימה 1: ה' מבטיח לעשות הרבה טוב לעם ישראל. מיצאו בפסוקים ו'- ח' את הפעלים המתחילים ב-ו שמבטיח ה'

(והוצאתי, והצלתי, וגאלתי , ולקחתי, והבאתי)   הרחבה- מילים אלו נקראות 5 לשנות גאולה)

משימה 2: האם משה מצליח לעודד את בני ישראל?  הוכיחו מהפסוקים! [שאלה זו נענית בפסוק האחרון וגורמת לתלמידים לעקוב לאורך הקריאה ולגלות את התשובה רק בפסוק ט' "ולא שמעו אל משה..'']

משימה   3 : סמנו שמות של הקב"ה בפסוקים ב-ג.  (א-לוקים, שם הוי"ה, א-ל ש-די)

( לאבות התגלה בשם א-ל ש-די ועכשיו יתגלה לעם ישראל בשם  הוי"ה- הרחבה- שם הוי"ה הוא שמו הפרטי של ה' המגלה רק לעם ישראל.  נוכל לחפש שמות של ילדי הכיתה עם חלק משמו של ה')  
  
**יחידה 17  פרק ו' פסוקים י-יב -הכנה לשליחות השנייה של משה אל פרעה**

**[שאר הפסוקים נלמדים בבקיאות עם תיווך בעל פה על ידי המורה]**

משימה 1: מדוע משה לא רוצה ללכת לדבר עם פרעה  כפי שה' מצווה אותו שוב?

(הרי בני ישראל לא שמעו אליי אז איך ישמע אותי פרעה?)

משימה 2: איזו טענה חוזרת על עצמה פעמיים ביחידה הזו? כמעט באותן מילים. [ וְאֵיךְ יִשְׁמָעֵנִי פַרְעֹה, וַאֲנִי עֲרַל שְׂפָתָיִם. פסוקים יב ו-ל',

משימה 3: משימה בקיאותית למתקדמים! תנו לתלמידים לקרוא בעצמם את פסוקים יג-כח ושאלו אותם:   
בפסוקים שלפנינו מסתתרת חידה, מי יכול לענות עליה?  
מי האבא של משה ומאיזה שבט הוא?

**פרק ז'**

**יחידה 18 השליחות השניה של משה ואהרן אל פרעה פסוקים א-יג**

משימה 1:אהרן מצטרף אל משה לשליחות לדבר עם פרעה.

מיצאו מה התפקיד של כל אחד. [משה מקבל את דבר ה'  ומעביר לאהרן, אהרן מדבר לפני פרעה ובפסוק י משליך את המטה]

משימה 2: מילות קסם

חפשו מילים הקשורות לקסמים וכישופים . אֹתֹתַי וְאֶת-מוֹפְתַי, בִּשְׁפָטִים, גְּדֹלִים,  לַמְכַשְּׁפִים,   חַרְטֻמֵּי מִצְרַיִם, בְּלַהֲטֵיהֶם,

[ הרחבה: מכאן אנו מבינים שמצרים היתה ארץ שמלאה בכוחות מאגיים שאיתם שלטו וה' נלחם בכך ומגלה שהוא גדול יותר מכל כישוף וקסם].

משימה 3: בפסוקים שלפנינו  מדברים על מספר אנשים שעשו פעולה בלשון יחיד במקום בלשון רבים. נסו למצוא מקומות אלו. [פס' ו ''ויעש משה ואהרן'', פס' י'- ויבוא משה ואהרן]- הזדמנות להסביר את תופעת **''פעל יחיד לנושאים רבים''**. לעתים, כאשר רבים מבצעים פעולה יחד, התורה מתייחסת אליהם **בפעל** כיחיד.

חידה:

גלו איזו חיה מופיע בקטע- האם היא אותה החיה שהופיעה במופתים במעמד הסנה?   כאן תנין ולא נחש.

**יחידה 19 מכת דם פסוקים יד- כה**

1. מיצאו את כל המילים הקשורות  למים בפסוקים שלפניכם (מים, יאור , נהרותם, אגמיהם , מקווה המים)
2. מיצאו את המילה "דגה" כמה פעמים מופיעה? (מה פירושה האם דג- בצורת נקבה או הרבה דגים?   [הרבה דגים.]
3. מיצאו מהן הדמויות המופיעות בכתוב?  [משה , אהרן, פרעה, עבדי פרעה, חרטומי  מצרים,  המצרים].

חידה - מי חפר ומדוע? מצרים חפרו למצוא מים שלא מהיאֹר

**יחידה 20 מכת צפרדע פרק ז', פסוק כו- פרק ח' פסוק יא**

משימה 1.: סמנו את כל המקומות אליהם יגיעו הצפרדעים.

ניתן לצייר  על הלוח תוך כדי קריאה את המקומות  ["בָאוּ בְּבֵיתֶךָ  וּבַחֲדַר מִשְׁכָּבְךָ וְעַל-מִטָּתֶךָ וּבְבֵית עֲבָדֶיךָ וּבְעַמֶּךָ וּבְתַנּוּרֶיךָ וּבְמִשְׁאֲרוֹתֶיךָ.: וּבְכָה וּבְעַמְּךָ וּבְכָל-עֲבָדֶיךָ"]

משימה 2: מי אמר למי:  הִתְפָּאֵר עָלַי? [משה לפרעה]

לאחר תפילת משה- מהיכן נעלמו הצפרדעים והיכן נשארו?  וַיָּמֻתוּ הַצְפַרְדְּעִים מִן-הַבָּתִּים מִן-הַחֲצֵרֹת וּמִן-הַשָּׂדֹת,  רַק בַּיְאֹר תִּשָּׁאַרְנָה

חידה: מדוע כתוב "ותעל הצפרדע" והרי היו צפדעים רבות ולא רק צפרדע אחת?  [צפרדע הוא שם קיבוצי]

**פרק ח'**

**יחידה 21 מכת הכנים פסוקים יב-טו**

1 מהיכן עלו הכינים? אמרו בקול מילה זו בכל פעם בה היא מופיעה בפסוקים שלפנינו. [עפר, שלוש פעמים]

2 חפשו מילים ממשפחת המילים כינים ואמרו אותן בקול במהלך הקריאה/תנועת גירוד [לְכִנִּם,הַכִּנָּם, כִנִּים, הַכִּנִּים, כִּנָּם- ניתן להרחיב שהמילה כִּנָּם היא שם קיבוצי]

3. במי פגעו הכינים?    באדם ובבהמה

חידה : ה"אצבע" של מי מופיעה בפסוקים?  ויֹּאמְרוּ הַחַרְטֻמִּם אֶל-פַּרְעֹה אֶצְבַּע אֱ-לֹקִים הִוא

**יחידה 22 מכת ערוב פסוקים טז- כח**

משימה 1: בכל פעם שקוראים  את המילה "ערוב" עושים קול של חיה מפחידה

משימה 2: איפה ומתי צריך משה לפגוש את פרעה?

(השכם בבוקר כדי לפגוש את פרעה בשעה שיוצא אל המים [היאור] )

משימה 3:  בפסוקים שלפנינו יש ''הפליה'' (הבדלה), מי מופלה לטובה? (פעם ראשונה שמופיעה ''הפליה'' בין ישראל למצרים בה ה' שומר על בני ישראל שלא יפגעו בערוב.)

חידה: האם גם בפסוקים שלפנינו יש שם קיבוצי? אם כן, מהו? [הֶעָרֹב]

**פרק ט'**

**יחידה 23 מכת דבר פסוקים א- ז**

משימה 1: בכל מקום בו מופיע שם של בע''ח אמרו את שמו/ השמיעו את הקול שלו ( בַּסּוּסִ֤ים בַּֽחֲמֹרִים֙ בַּגְּמַלִּ֔ים בַּבָּקָ֖ר וּבַצֹּ֑אן )

משימה 2: מה פרעה שולח לבדוק אצל בני ישראל ? פסוק ז'  בודק האם גם מקנה בני ישראל נפגע במכת דבר וַיִּשְׁלַח פַּרְעֹה וְהִנֵּה לֹא-מֵת מִמִּקְנֵה יִשְׂרָאֵל עַד-אֶחָד

משימה אפשרית/חידה - האם יש שם קיבוצי ביחידה שלפנינו- לא! דבר הוא לא שם קיבוצי, הוא כינוי למחלה המונית.

**יחידה 24 מכת שחין פסוקים ח- יב**משימה 1:  כיצד יצרו משה ואהרן את השחין ? [משה ואהרן לוקחים מלא  חופן עפר , זורקים לכיוון השמים ונוצר אבק שנוגע בכל ארץ מצרים וגורם לשחין אבעבועות- אפשר לעשות פנטומימה של "הקסם"]

משימה 2: על מי כתוב שלא הצליחו לעמוד מרוב פגיעת השחין בגופם? ["וְלֹא-יָכְלוּ הַחַרְטֻמִּים לַעֲמֹד לִפְנֵי מֹשֶׁה--מִפְּנֵי הַשְּׁחִין:  כִּי-הָיָה הַשְּׁחִין  בַּחַרְטֻמִּם וּבְכָל-מִצְרָיִם"]

**יחידה 25 מכת ברד יג- לה**

משימה 1: השמיעו קולות של פחד בכל פעם שיורד משהו מהשמים! [ברד, אש, קולות]  
משימה 2: מי אמר: "אֵין כָּמֹנִי" ?   ה' - "בַּעֲבוּר תֵּדַע כִּי אֵין כָּמֹנִי בְּכָל-הָאָרֶץ"

משימה 3: היכן לא ירד ברד? בארץ גשן

חידה: מה ההבדל בין השדה לבית במכת הברד? [הבית מוגן ומי שבשדה נפגע מן הפרד]